สวัสดีค่ะ คุณตอนนี้เครียดมากๆ2วัน ไม่รู้จะตัดสินใจไปหายังไงดี คือก่อนหน้านี้รู้สึกตกขาวผิดปกติค่ะ มีกลิ่นและออกมาเยอะ เลยเอามือคลำล้วงน้องสาวดู มันผิวผิดปกติไม่เคยสังเกตดู ไม่กี่าทิตย์ที่ผ่านมามีอาการคัน2-3วัน เลยตัดสินใจถ่ายรูปน้องดู มันมีผิวขรุขระเหมือนติ่งๆยื่นออกมาเยอะเลยค่ะ เหมือนเป็นรากๆเดียวกับหูดที่นิ้วเบยค่ะ เป็ดหูดที่นิ้วมิอด้วยค่ะรักษาหายแล้วก็ขึ้นมาอีก ในนี้แนบรูปไม่ได้ หนูคิดแล้วร้องไห้อึดอัดเครียดค่ะ
สวัสดีค่ะ การพบติ่งเนื้อที่อวัยวะเพศ อาจเป็น-โรคหูดหงอนไก่ เกิดจากการติดเชื้อ human papilloma virus ซึ่งติดต่อจากการมีเพศสัมพันธ์ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ ซึ่งจะเริ่มจากรอยโรคเล็กๆ แล้วขยายจนมีลักษณะคล้ายหงอนไก่หรือดอกกะหล่ำ อาจพบจุดเดียวหรือหลายจุด มักพบที่บริเวณปากช่องคลอด ผนังช่องคลอด รวมไปถึงบริเวณทวารหนักและฝีเย็บ ไม่ทำให้เกิดอาการอะไร แต่อาจทำให้เกิดอาการคัน แสบ หรือเจ็บได้ขณะมีเพศสัมพันธ์ทั้งนี้ หากไม่เคยมีเพศสัมพันธ์ ก็จะไม่ใช่หูดหงอนไก่ค่ะ- ติ่งเนื้องอกธรรมดา ซึ่งมีหลายชนิด เช่น fibroepithelial polyp, squamous papilloma, Mullerian papilloma, villous adenoma เป็นต้น มักพบเพียง 1 ติ่ง- ซีสต์ของผนังช่องคลอดที่อาจดันจนเห็นออกมาเป็นตุ่ม เช่น Mullerian cyst รวมไปถึงการเจริญที่ผิดปกติของเนื้อเยื่อของผนังช่องคลอด เช่น endocervicosis endometriosis (เยื่อบุโพรงมดลูกมาเจริญผิดที่) melanocytic nevus (ไฝ) เป็นต้น- เนื้อร้ายหรือมะเร็งชนิดต่างๆ เช่น papillary squamous cell carcinoma, warty squamous cell carcinoma เป็นต้น แต่จะพบในคนอายุมาก และก้อนจะโตเร็ว ใหญ่ขึ้นเรื่อยๆแนะนำควรไปพบสูติ-นรีแพทย์ เพื่อตรวจว่าเป็นอะไรค่ะ หากเป็นหูดหงอนไก่จริง ก็ไม่ได้น่ากลัวหรืออันตรายอะไร สามารถรักษาให้หายได้ เพียงแต่อาจใช้ระยะเวลานานเท่านั้นค่ะ และหูดก็ไม่ได้กลายเป็นมะเร็งด้วยสำหรับอาการตกขาวปริมาณมากและมีกลิ่น อาจไม่ได้เกิดจากสาเหตุข้างต้น แต่อาจเกิดจากมีการอักเสบของช่องคลอดจากเชื้อแบคทีเรีย (bacterial vaginosis) หรืออาจเกิดจากการติดเชื้อปรสิต หนองในแท้ หนองในเทียมก็ได้ ดังนั้น หากยังคงมีตกขาวปริมาณมากและมีกลิ่น ก็ควรพบสูติ-นรีแพทย์เพื่อตรวจรักษาเช่นกันค่ะส่วนหูดที่นิ้ว หากกลับเป็นซ้ำอีก ก็ควรไปพบแพทย์เฉพาะทางผิวหนัง เพื่อรักษาอีกครั้งค่ะ ซึ่งในที่สุดก็จะรักษาหายได้ค่ะ ไม่ต้องเครียดไปนะคะ